Titonas

Graikų mitologijoje Titonas – Eos mylimasis. Titonas su Eos susilaukė Memnono ir Emationo.

Eos pagrobė Ganimedą ir Titoną trokšdama juos padaryti savo meilužiais. Bet pačiam Dzeusui patiko Ganimedas ir jis atiteko vyriausiam dievui. Dzeusas atsimokėdamas Eos pasiūlė išpildyti vieną norą, ši panorėjo, kad Titonas būtų nemirtingas, bet pamiršo paprašyti amžinos jaunystės. Titonas tapo nemirtingas, bet laikui einant seno ir seno, galiausiai taip paseno, kad maldavo mirties jį pasiimti.

Kategorija:Graikų mitologijos mirtingieji